|  |
| --- |
| **Skaidrojums Nr.4** atklātam konkursam “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” (iepirkuma identifikācijas numurs: LDZ 2017/8-IB/6.2.1.2/16/I/001/02-01) |
| **Jautājums** | **Atbilde** |
| Izsludinātā iepirkuma “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” (iepirkuma identifikācijas numurs: LDZ 2017/8-IB/6.2.1.2/16/I/001/02-01) nolikuma 4.pielikuma/līguma projekts/ līguma noteikumu 6.punkta/līguma izpildes nodrošinājums/6.4.apakšpunktā kā vienīgais līguma izpildes nodrošinājums ir noteikta bankas garantija. Savukārt Sabiedrisko pakalpojumu sniedzēju iepirkumu likuma (SPSIL) 27.panta (4) apakšpunktā noteikts, ka piegādātājs kā saistību izpildes nodrošinājumu tiesīgs iesniegt arī apdrošināšanas polisi. Lūdzam novērst šo neatbilstību SPSIL un papildināt konkursa nolikuma attiecīgo sadaļu ar iespēju Inženierim līguma izpildes nodrošinājumu iesniegt arī kā apdrošināšanas polisi. | Vēršam uzmanību, ka ieinteresētā piegādātāja jautājumā norādītā Sabiedrisko pakalpojumu sniedzēju iepirkumu likuma (turpmāk - SPSIL) 27.panta (4) apakšpunkta redakcija attiecas uz pašreiz spēkā esošo SPSIL (<https://likumi.lv/ta/id/288730-sabiedrisko-pakalpojumu-sniedzeju-iepirkumu-likums>), bet atklāts konkurss tika izsludināts (30.03.2017.), kad spēkā bija no 2010.gada 4.septembra līdz 2017.gada 31.martam esošā SPSIL redakcija (<https://likumi.lv/doc.php?id=133536>).Norādām, ka attiecīgā SPSIL redakcija nenosaka konkrētus nosacījumus SPS attiecībā uz līguma nodrošinājuma garantijas izvēli.Iepirkuma komisija skaidro, ka Līguma izpildes nodrošinājumu neatsaucamas bankas garantijas veidā uzvarējušais pretendents var aizstāt ar LR Finanšu un kapitāla tirgus komisijas licencētas apdrošināšanas sabiedrības izsniegtu Līguma nodrošinājumu tikai tad, ja apdrošināšanas sabiedrības izsniegtais līguma nodrošinājums pēc formas, iekļautajiem rekvizītiem, satura, paredzētajiem nosacījumiem un iesaistīto pušu tiesību un pienākumu apjoma atbilst Starptautiskās Tirdzniecības palātas izdotajiem Vienotajiem noteikumiem par pieprasījuma garantijām. Apdrošināšanas sabiedrības izsniegtā dokumenta tekstā obligāti jābūt norādei: „Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758)”.Sīkāku informāciju par prasībām Līguma izpildes nodrošinājumam neatsaucamas bankas garantijas veidā lūdzam skatīt Kredītiestāžu sniegto garantiju, izziņu un apliecinājumu izmantošanas iepirkumos vadlīnijās, kas apstiprinātas Latvijas Komercbanku asociācijas Padomes sēdē 06.09.2013. (protokols Nr.3-2/7, 4.§), skat. <http://www.iub.gov.lv/files/upload/iepirkumu_garantiju_vadlinijas_11_2013_final.pdf>  |